เรื่องร้องเรียน: รถขยะเข้ามาเก็บขยะห่างกันมาก ระหว่าง 5-7 วัน ทำให้ขยะเน่าเสีย จนชาวบ้านเอาขยะเปียกมาทิ้งหน้าหมู่บ้านแทนการรอรถเข้ามาเก็บ (ทั้งที่ก็จ่ายค่าขยะผ่านค่าส่วนกลาง)เพราะรถขยะเข้ามาไม่มีวันที่แน่นนอนจัดการขยะไม่ได้ อยากให้เข้ามาเก็บให้ถี่ขึ้นเช่นทุก 3-4 วัน หรือมีระบบจัดการขยะเปียกที่มีคุณภาพ เพราะตอนนี้ไม่ว่าจะพยายามแยกขยะยังไงยังเน่าเสียส่งกลิ่นเหม็นหน้าบ้านอยู่ดี    ....ตอนนี้ เขตแก้ปัญหาด้วยการติดป้ายห้ามทิ้งขยะตรงกองขยะหน้าหมู่บ้าน ซึ่งเป็นการแก้ปัญหาแบบขอไปที  ทั้งที่ปัญหามันเริ่มจากทางเขตเองที่ไม่สามารถจัดระบบจัดเก็บขยะที่มีประสิทธิภาพได้
การดำเนินการของเจ้าหน้าที่: ฝ่ายรักษาความสะอาดและสวนสาธารณะ สำนักงานเขตทวีวัฒนา ได้ดำเนินการตรวจสอบและแก้ไข ดังนี้ 1. กำหนดให้รถเก็บขนมูลฝอยเข้าจัดเก็บขยะทั่วไป ทุกวันจันทร์ กับ วันศุกร์ (2 ครั้งต่อสัปดาห์) 2. ขยะเศษอาหาร สามารถคัดแยกทิ้ง โดยสำนักงานเขตทวีวัฒนา จะมีรถเข้าจัดเก็บขยะเศษอาหารเฉพาะ โดยโทรศัพท์แจ้ง 02414973 ต่อ 5524 หรือแจ้งผ่านประธานหมู่บ้าน เพื่อกำหนดจุดทิ้งขยะเศษอาหาร/บ้านเลขที่ และดำเนินการเข้าจัดเก็บ 3. จุดตั้งถังขยะ(เดิม) ริมถนนหน้าหมู่บ้าน มีการร้องทุกข์ มีการนำขยะมาทิ้งตลอดเวลา เช่น รถผ่านไปมา บ้านพักคนงานก่อสร้าง ทำให้มีขยะตกค้าง  4. สำนักงานเขตทวีวัฒนา ขอขอบคุณท่านที่ให้ข้อเสนอแนะ เพื่อมาปรับปรุงแก้ไข การให้บริการเก็บขนมูลฝอยให้มีประสิทธิภาพดียิ่งขึ้น
ความเห็นของผู้แจ้ง: ขอบพระคุณมากครับ ตอนนี้พยายามล้างแยกถุงแกงถุงอาหารและกล่องอาหาร รวมไว้ ยังไม่รู้จะส่งไปที่ไหนบางที่เปิดรับก็ไกลมาก เดี๋ยวถ้ารวบรวมได้มากๆจะนำไปส่งให้ที่เขตนะครับ  ขอบพระคุณมากครับ
พื้นที่: แขวงศาลาธรรมสพน์ เขตทวีวัฒนา กรุงเทพมหานคร